ÅRSBERETNING 2013 HASVIK BÅTFORENING

Styret i Hasvik båtforening har bestått av følgende:

Leder Eva Isaksen Hustad

Nestleder Halvard Holst-Olsen

Styremedlem/kasserer Gunnar Mauseth

Styremedlem Oddvar Isaksen

Styremedlem Torbjørn Wilhelmsen

1. Varamedlem Lars Hustad

2. varamedlem Raymond Eriksen

Revisor Odd Ivar Gladsø har revidert regnskap 2013

Representant til «Svømmebassengkomiteen» har vært Asbjørn Furu

Antall medlemmer pr.31.12.2013: 36, økning med 3 fra 2012

**Møter:**

Det har vært avholdt 7 styremøter, 1.medlemsmøter og 1.komitemøte i 2013. Det har vært behandlet 26 saker.

**Taborhavn:**

Fire dugnader har blitt gjennomført. Alt fra 4 til 11stykker var med på dugnadene. Piren er forlenget, delvis nytt dekke på piren, kjetting strammet og kuttet, ryddet i fjæra og på stranda, brent søppel er noen av tingen som ble gjort på dugnadsdagene. Den 20.oktober var siste gjeng og klargjorde for vinteren.

**KNBF-bøya:**

Bøya kom på plass i 2012. Den er blitt ettersett og funnet i orden, mulig bør innfestingstauet fra bøya til ankeret byttes ut om et par år.

**Sørøydagene:**

Sørøydagene ble planlagt og klar for gjennomføring over samme lest som i 2012. Dessverre så ble det så dårlig vær den dagen av styret valgte å avlyse arrangementet.

**Andre aktiviteter:**

* Båtførerprøven ble gjennomført i april/mai med 11 deltakere hvor 7 stykker tok eksamen. Tre stykker hadde prøven fra før, de ville oppfriske sine kunnskaper, En tok ikke eksamen.
* Vi hadde kurs i kajakkpadling på agendaen. Leder kontaktet Alta kajakk klubb flere ganger for å få de til å komme utover, de lovte like mange ganger å ta kontakt og vi skulle høre fra dem om tid og pris men tiden gikk.
* KNBF vedtok i 2013 å innføre ny IT-løsning. De sendte ut forespørsel til alle foreninger om interesse til å delta i gruppa. Vi meldte vår interesse med Lars Hustad som representant og blant mange andre valgte forbundsstyret vår representant som deltaker i IT-gruppa.
* Styret med leder har vært i kontakt med Hasvik kommune angående parkeringsplasser i båthavnområdet og avfallsplan for båthavner i hasvik kommune. Ny plan blir satt i drift fra 1.juli 2014
* To stykker har vært på oppgraderingskurs i Tromsø for Besiktigelsesmenn.
* Leder deltok på regionens årsmøte i januar.

**Inntektsgivende tiltak:**

Det har ikke vært gjennomført noen inntektsgivende tiltak

**Økonomi:**

Foreningen har for tiden tilfredsstillende økonomi.

**Utfordringer 2014:**

- få flere av medlemmene med på å skape aktivitet

- utvikle samarbeid med andre foreninger lokalt og regionalt

Hasvik 3.mars 2014

Styret i Hasvik båtforening

Eva I Hustad(s) Halvard Holst-Olsen(s) Gunnar Mauseth(s)

 Torbjørn Wilhelmsen(s) Oddvar Isaksen(s)